
		Cu adresa nr.199 din 2 septembrie 1997, Biroul Permanent al Camerei Deputaţilor, a trimis Comisiei spre dezbatere şi avizare proiectul de Lege pentru prevenirea şi sancţionarea folosirii sistemului financiar-bancar în scopul spălării banilor.





		În şedinţa din 1 octombrie 1997 Comisia a avizat favorabil acest proiect de lege şi a hotărât, cu majoritate de voturi, să fie supus spre dezbatere şi adoptare cu următoarele observaţii şi propuneri:





		1- Această lege este necesară.





		2- Oficiul Naţional de Analiză a Informaţiilor referitoare la spălarea banilor, prevăzut în Capitolul II, este necesar să fie creat.





		3- Să se analizeze dacă activitatea acestui  Oficiu se suprapune, în anumite aspecte, cu activitatea altor instituţii abilitate în domeniu.





		4- Înlocuirea în textul legii a cuvântului " suspiciune"cu sintagma " date şi indicii temeinice."


		     Termenul de suspiciune ar putea conduce la unele interpretări nefavorabile.





		5- Prevederea art.22 (1) să se restrângă numai la acea categorie de personal care prin natura activităţii lor iau  contact, în mod firesc, cu tranzacţiile. Astfel nu  va fi  sancţionat  oricare salariat dar nici nu va fi oprit să sesizeze asemenea informaţii,  aşa cum se prevede în art.5 (1).





		6- Art.23 lit.c - să se completeze la începutul prevederii cu următoarea sintagmă," dobândirea, posedarea sau".............


		    Lipsa acestor termeni exclude  nejustificat o categorie de participanţi la săvârsşirea infracţiunii în discuţie şi, ar  neglija, fără temei, recomandările făcute în Programul PHARE şi în Directiva Consiliului Europei (10 iunie 1991).


		7- Art.23 (2) - Să se introducă în text, după lit.a şi b, şi litera c, şi să se elimine sintagma" favorizarea şi tăinuirea," prevăzută la punctul 6.


		     Comisia apreciază că nu se justifică eliminarea  instigatorului la fapta penală prevăzută la art.23 lit.c, şi nici restrângerea formelor de complicitate, prevăzute în art.26 CP, doar la tăinuire şi favorizare.

